Document ID: 32014R0698

A BIZOTTSÁG 698/2014/EU VÉGREHAJTÁSI RENDELETE
(2014. június 24.)
a 2076/2002/EK rendeletnek a Bacillus thuringiensis delta-endotoxinja tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 78. cikke (2) bekezdésére,
mivel:
(1)
A 2076/2002/EK bizottsági rendelet (2) I. mellékletben lévő jegyzékben - amely a 91/414/EGK tanácsi irányelv (3) I. mellékletében hatóanyagként nem szereplő hatóanyagok jegyzékét tartalmazza - szerepel a Bacillus thuringiensis delta-endotoxinja. A jegyzékbe kerülést az indokolta, hogy nem érkezett bejelentés a hatóanyag tekintetében szükséges dokumentáció jövőbeni elkészítésével kapcsolatos kötelezettségvállalásról.
(2)
A Bizottság felismerte, hogy a Bacillus thuringiensis delta-endotoxinjának a 2076/2002/EK rendelet I. mellékletében való szerepeltetése zavart okozhat, mivel az 540/2011/EU bizottsági végrehajtási rendeletben (4) a Bacillus thuringiensis számos törzse jóváhagyott hatóanyagként szerepel.
(3)
A 2076/2002/EK rendelet I. mellékletét ennek megfelelően módosítani kell.
(4)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A 2076/2002/EK rendelet módosítása
A 2076/2002/EK rendelet I. mellékletében a Bacillus thuringiensis delta-endotoxinjára vonatkozó bejegyzést el kell hagyni.
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. június 24-én.

Labels: 3
6